Diari Oficial de la Generalitat Valenciana


Sumari del DOGV 5877, del 23-10-2008 (2008/12144)

RESOLUCIÓ de 14 d'octubre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de les concessions de transport regular de viatgers CVA-014, CVA-020 i CVA-029 de les mercantils Automóviles La Alcoyana, SA i Angel Mariano Mollá, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5877

Data del DOGV
:   23-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12129


Data del document
:   14-10-2008

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 14 d'octubre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de les concessions de transport regular de viatgers CVA-014, CVA-020 i CVA-029 de les mercantils Automóviles La Alcoyana, SA i Angel Mariano Mollá, SA. [2008/12954]  
Vista la sol·licitud presentada per la mercantil Grupo SuBus, titular de la concessió del servici de transport de viatgers per carretera públic regular permanent d'ús general, Alacant-Elx-Crevillent (CVA-014), en la qual se sol·licita la modificació del seu títol concessional en els aspectes següents: la incorporació de trànsits segregats de la concessió de la seua titularitat CVA-020, Casas Tío Mariano, fàbrica d'alumini i encreuament N-332/N-340, la utilització de nova infraestructura, Via Parc Alacant, en alguna de les expedicions de la línia 1 Crevillent-Elx-Alacant i línia 2 Elx-Alacant, la correcció d'una errada del títol concessional que afecta la línia 4 Torrellano-Bacarot-Alacant i la creació d'un servici parcial en la seua concessió CVA-029 entre Elx i l'aeroport de l'Altet.   
Vista la memòria justificativa presentada pel concessionari, d'acord amb el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
De conformitat amb les funcions atribuïdes al director general de Transports i Logística, en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer   
Sotmetre a informació pública l'expedient de modificació concessional, per un termini de quinze dies, comptadors des de l'endemà de la publicació, perquè els interessats puguen al·legar el que estimen oportú, i podran, si ho desitgen, consultar l'expedient en els servicis centrals de la Direcció General de Transports i Logística (av. de Blasco Ibáñez, 50, 5ª planta, de València) i en el Servici Territorial de Transports d'Alacant (av. d'Aguilera, 1-6; 03374- Alacant).  
Segon  
Trametre la present resolució al DOCV per a la publicació.  
Contra la present resolució, que no exhaurix la via administrativa, cal la interposició de recurs d'alçada davant del secretari autonòmic d'Infraestructures i Transport en el termini d'un mes, comptador a partir de l'endemà de la notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici de l'exercici de qualsevol altra acció que es considere oportuna.  
València, 14 d'octubre de 2008.- El director general de Transports i Logística: Vicente Dómine Redondo.